Document ID: 31998R1053

Komisijas Regula (EK) Nr. 1053/98
(1998. gada 20. maijs),
ar ko groza II, III un IX pielikumu Padomes Regulai (EEK) Nr. 3030/93 par kopīgiem noteikumiem konkrētu tekstilizstrādājumu importam no trešām valstīm
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 12. oktobra Regulu (EEK) Nr. 3030/93 par kopīgiem noteikumiem konkrētu tekstilizstrādājumu importam no trešām valstīm [1], kurā jaunākie grozījumi izdarīti ar Komisijas Regulu (EK) Nr. 856/98 [2], un jo īpaši tā 19. pantu saistībā ar 17. pantu,
tā kā Padome ar 1998. gada 11. maija Lēmumu ir nolēmusi uz laiku piemērot nolīgumu par tirdzniecību ar tekstilizstrādājumiem ar Krievijas Federāciju;
tā kā tādēļ ir jāgroza Regulas (EEK) Nr. 3030/93 II, III un IX pielikums, lai tiktu ņemtas vērā izmaiņas, ko piemēro tādu tekstilizstrādājumu ievešanai Kopienā, kuru izcelsme ir konkrētās trešās valstīs Regulas (EEK) Nr. 3030/93 19. panta nozīmē;
tā kā šajā regulā paredzētie pasākumi ir saskaņā ar Tekstilpreču nozares komitejas atzinumu,
IR PIEŅĒMUSI ŠO REGULU.
1. pants
Regulu (EEK) Nr. 3030/93 groza šādi:
1. Regulas II pielikumu aizstāj ar šīs regulas I pielikumu.
2. Regulas III pielikuma 28. panta 6. punktu aizstāj ar šādu punktu:
"6. Šo numuru veido šādi elementi [3]:
- divi burti, kas apzīmē eksportētājvalsti:
-Argentīna | = AR |
-Armēnija | = AM |
-Azerbaidžāna | = AZ |
-Bangladeša | = BD |
-Baltkrievija | = BY |
-Brazīlija | = BR |
-Ķīna | = CN |
-Ēģipte | = EG |
-Igaunija | = EE |
-Bijusī Dienvidslāvijas Maķedonijas Republika | = 96 |
-Gruzija | = GE |
-Honkonga | = HK |
-Indija | = IN |
-Indonēzija | = ID |
-Kazahstāna | = KZ |
-Kirgizstāna | = KG |
-Latvija | = LV |
-Lietuva | = LT |
-Makao | = MO |
-Malaizija | = MY |
-Moldova | = MD |
-Mongolija | = MN |
-Pakistāna | = PK |
-Peru | = PE |
-Filipīnas | = PH |
-Krievijas Federācija | = RU |
-Singapūra | = SG |
-Dienvidkoreja | = KR |
-Šrilanka | = LK |
-Taivāna | = TW |
-Tadžikistāna | = TJ |
-Taizeme | = TH |
-Turkmenistāna | = TM |
-Ukraina | = UA |
-Apvienotie Arābu Emirāti | = AE |
-Urugvaja | = UY |
-Uzbekistāna | = UZ |
-Vjetnama | = VN |
- divi burti, kas apzīmē paredzēto galamērķa dalībvalsti:
-AT | = Austrija |
-BL | = Benilukss |
-DE | = Vācijas Federatīvā Republika |
-DK | = Dānija |
-EL | = Grieķija |
-ES | = Spānija |
-FI | = Somija |
-FR | = Francija |
-GB | = Apvienotā Karaliste |
-IE | = Īrija |
-IT | = Itālija |
-PT | = Portugāle |
-SE | = Zviedrija |
- šā pielikuma A tabulā uzskaitītajiem produktiem - viencipara skaitlis, kas norāda kvotu gadu vai gadu, kurā eksports tika reģistrēts, kas atbilst attiecīgā gada pēdējam ciparam, piemēram, 1995. gadam tas ir "5". V pielikuma C papildinājumā uzskaitītajiem produktiem, kuru izcelsme ir Ķīnas Tautas Republikā, attiecībā uz 1995. gadu šim skaitlim būtu jābūt "1", uz 1996. gadu - "2", uz 1997. gadu - "3" utt.,
- divciparu skaitlis, ar ko apzīmē izdevēju iestādi eksportētājvalstī,
- piecciparu skaitlis secīgi no 00001 līdz 99999, kas piešķirts konkrētai galamērķa dalībvalstij."
3. Regulas III pielikuma A tabulu aizstāj ar šīs regulas II pielikuma tabulu.
4. Regulas IX pielikumu aizstāj ar šīs regulas III pielikumu.
2. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
Regula uzliek saistības kopumā un ir tieši piemērojama visās dalībvalstīs.
Briselē, 1998. gada 20. maijā

Labels: 1
3
5